Primarul General, Gabriela Firea anunta masuri in premiera luate de Primarie pentru incurajarea donarii de sange: voi propune CGMB acordarea de stimulente financiare pentru donatori; vom oferi un teren Ministerului Sanatatii pentru construirea unui centru modern de transfuzii; analizam si posibilitatea realizarii unor noi centre de donare in cadrul spitalelor din subordinea ASSMB.

Primarul General, Gabriela Firea, a dat marti startul campaniei de donare de sange "Bucuresteni pentru bucuresteni", eveniment organizat de PMB prin Administratia Spitalelor si Serviciilor Medicale si Centrul de Tineret al municipiului Bucuresti, se arata intr-un comunicat al PMB.

"Romania se confrunta, an de an, cu o criza de sange, in conditiile in care numarul persoanelor care doneaza voluntar scade constant. Situatia este chiar mai grava in Bucuresti, unde sunt multe spitale, aici fiind tratati cei mai multi pacienti, inclusiv din alte zone ale tarii. Donatorii acopera doar o treime din necesarul zilnic de sange al spitalelor din Capitala, necesarul fiind asigurat cu sange de la centrele din tara. In prezent, doar 2% dintre romani doneaza sange voluntar, media la nivel european fiind de 10%. Este o problema cronica, cu consecinte din ce in ce mai grave, pentru care este nevoie de solutii concrete si imediate. De aceea am decis sa incurajam donarea de sange, dar si sa explicam, sa ii invatam pe semenii nostri cat de importanta este donarea de sange. Cea mai mare dovada de generozitate, de altruism, este sa dai o bucatica din tine pentru a salva o viata. Acea viata poate fi a unui copil, a unui parinte, a unui prieten, a unui coleg aflat la ananghie", a declarat Primarul General, Gabriela Firea.

Am decis astazi sa dam un exemplu si ne-am propus sa mobilizam, cu ajutorul Centrului pentru Tineret al Municipiului Bucuresti si al ASSMB, cat mai multi donatori voluntari, angajati in structurile Primariei si nu numai. Astazi sunt alaturi de noi peste 70 de tineri care vor merge acum cu un autobuz pus la dispozitie de RATB la centrele de recoltare din pentru a dona sange. In zilele urmatoare vor dona si voluntari de la RATB si RADET".

Stimulent financiar si acces gratuit la evenimente pentru donatori

Primarul General, Gabriela Firea, a anuntat ca Municipalitatea doreste sa ia masuri concrete pentru incurajarea donatorilor de sange: „Vom propune Consiliului General, in sedinta din aceasta luna, ca donatorii sa primeasca un stimulent in valoare de 150 de lei. De asemenea donatorii vor avea acces gratuit la evenimentele organizate de PMB".

PMB pune la dispozitie un teren pentru realizarea unui centru de transfuzii ultramodern

O alta masura extrem de importanta anuntata de Edilul Sef a fost sprijinul pe care Municipalitatea il ofera Ministerului Sanatatii, pentru realizarea unui nou centru de transfuzie sanguina.

Daca donam sange, salvam vieti

La randul sau, directorul medical al ASSMB, Turkes Ablachim, a declarat ca: "Initiativa doamnei Primar General, Gabriela Firea, vine ca urmare a deficitului grav de produse de sange cu care se confrunta spitalele din Bucuresti. Asa cum doamna Primar a spus in nenumarate randuri 'sanatatea este o prioritate pentru noi toti', as dori sa subliniez urmatorul lucru: de sangele dumneavoastra au nevoie pacienti care urmeaza sa faca interventii chirurgicale majore, mame care au complicatii la nastere, copii si tineri cu boli hematologice grave a caror viata depinde de aceste transfuzii de sange, pacienti cu boli grave, pacienti oncologici pentru care tratamentul nu este posibil in conditiile unei anemii severe. Daca donam sange, salvam vieti".

Prezenta la eveniment, Dana Gosa, directorul Centrului de Transfuzie sanguina din Bucuresti a declarat ca: "Am primit astazi aici o veste extraordinara, aceea legata de construirea unui centru de transfuzie nou, pentru ca, asa cum cunoasteti, noi functionam intr-un bloc de locuinte, construit acum 100 ani, care nu a suferit nicio reabilitare tehnica si nici o consolidare. Acest nou centru este absolut necesar!"

Totodata, Georgiana Trifu, director al Centrului pentru Tineret din cadrul PMB a explicat ca voluntarii Centrului s-au implicat in aceasta campanie si spera ca tot mai multi tineri se vor alatura acestui demers esential pentru salvarea unor vieti omenesti.

Etichete: donare sange, donat sange, sânge, sange bucuresti